| Pataja*เมืองพัทยา* |
| --- |
|        |
| *Pataja* |
|  |
| 

PatajaPataja

12°55′0″ š. pl. 100°52′0″ r. ilg.﻿ / ﻿12.91667°š. pl. 100.86667°r. ilg.﻿ / 12.91667; 100.86667﻿ (Pataja)Koordinatės: 12°55′0″ š. pl. 100°52′0″ r. ilg.﻿ / ﻿12.91667°š. pl. 100.86667°r. ilg.﻿ / 12.91667; 100.86667﻿ (Pataja) |
|  |
| Laiko juosta: (UTC+7) |
|  |
| **Valstybė** | Tailando vėliava Tailandas |
| **Provincija** | Čonburi |
|  |
| **Meras** | Ittipol Khunplome(taj. นายอิทธิพล คุณปลื้ม) |
|  |
| **Gyventojų** (2007) | 104 318  |
| **Plotas** | 22,2 km² |
| **Tankumas** (2007) | 4 699 žm./km² |
|  |
|  **Vikiteka** | Pataja |
|  |
| **Kirčiavimas** | Patajã |

**Patajã** (taj. เมืองพัทยา) – Čonburio provincijos kurortinis miestas Tailando pietryčiuose, Siamo įlankos rytinėje pakrantėje. Pataja yra apie 165 km į pietryčius nuo Tailando sostinės Bankoko.

Pavadinimai
-----------

Miesto atsiradimo istorija susijusi su įlanka, kurioje buvo keletas žvejų kaimelių, kurie bendrai vadinosi Fraja Taksin (Phraya Taksin). Atvykstant vis daugiau žvejų, kaimeliai susiliejo į vieną gyvenvietę, kuriai ir buvo duotas savarankiškas vardas „Pataja", su galūnės kirčiu „ã" (pagal vėjo pavadinimą, pučiančio iš pietvakarių į šiaurės rytus, lietingojo sezono pradžioje).
Apie šį garsą Pajajos miesto pavadinimo tarimas (plačiau)

Istorija
--------

Iš žvejų gyvenvietės Pataja virto miestu per Vietnamo karą, kad Nakonratčasime (Nakhon Ratchasima) buvo pastatyta amerikiečių karinė bazė. 1961 m. balandžio 26 d. apie 100 amerikiečių karių grupė atvyko į Patają pasilinksminti. Vietos merginos buvo nuolankios, o vyrai geranoriški. Atvykstančių amerikiečių kareivių, o paskui ir iš Bankoko savaitgaliui pailsėti, skaičius didėjo ir dėl to, per 1960-70 metų statybų bumą, Pataja virto didele tarptautine poilsio zona. Dabar karinė bazė prie Patajos uždaryta, bet vietos gyventojai iki šiol su dėkingumu prisimena amerikiečių karius ir net sklando gandas, kad vietiniai dar atsimena beveik visų karių vardus, pirmą kartą keliais sunkvežimiais atvažiavusius į kaimelį. Dabar Patają kasmet aplanko daugiau nei 4 mln. turistų.

Administracinis skirstymas
--------------------------

Patajos miestas yra suskirstytas į šiuos municipalinius rajonus:

* Šiaurinė Pataja
* Centrinė Pataja
* Pietinė Pataja
* Naklua
* Kao Fratumnokas (Khao Phratumnok)
* Džomtjenas (Jomtien)
* Na Džomtjenas (Na Jomtien)
* Nangkrabongas (Nangkrabong)
* Kaotalo (Khaotalo)
* Nongpru (Nongprue)
* Banglamungas (Banglamung)

Klimatas
--------

  



| Mėnuo | Sausis | Vasaris | Kovas | Balandis | Gegužė | Birželis | Liepa | Rugpjūtis | Rugsėjis | Spalis | Lapkritis | Gruodis | Vid. metų |
| --- | --- | --- | --- | --- | --- | --- | --- | --- | --- | --- | --- | --- | --- |
| Aukščiausia temperatūra, °C | 30,7 | 31 | 31,8 | 32,9 | 32,4 | 31,6 | 31,3 | 31,1 | 31 | 30,6 | 30,4 | 29,9 | **31,2** |
| Žemiausia temperatūra, °C | 23 | 24,3 | 25,4 | 26,4 | 26,5 | 26,5 | 26 | 26 | 25,1 | 24,2 | 23,4 | 22,2 | **24,9** |
| Krituliai, mm | 13,7 | 12 | 52,5 | 61,6 | 154,6 | 149,9 | 87 | 98,6 | 217,1 | 242,6 | 82,8 | 6,4 | **1178,8** |
| *Šaltinis: Tailando Meterologijos departamentas, 2010 m. rugpjūtis.* |

Demografija
-----------

2007 m. Patajoje gyveno 104 318 gyventojai. Į šį skaičių ne įeina iš kitų regionų atvykstantys dirbti žmonės, bei čia daug laiko gyvenantys užsieniečiai. Tuo tarpu, bet kuriuo metų laiku, neregistruotų gyventojų skaičius yra apie 300 000. Kituose šaltiniuose šis skaičius siekia 500 000. Didžioji dalis oficialiai registruotų miesto gyventojų yra tajų-kinų kilmės.

Egzistuoja ir sparčiai auganti užsienio pensijinio amžiaus žmonių bendrija. Sulaukusiam 50 metų užsieniečiui, Tailando migracijos tarnyba taiko specialią vizą, todėl Pataja yra patraukli daugeliui Europos ir kitų vakarų šalių pensininkams.

**Patajos panorama nuo apžvalgos aikštelės**

Turizmas
--------

Pataja – žinomiausias Tailando kurortas. Turistinis sezonas tęsiasi ištisus metus. Beveik visą miesto pakrantę užima viešbučiai su smėlio paplūdimiais. Viena pagrindine turistų lankomų vietų yra „Pėsčiųjų gatvė" (Walking Street) su savo naktiniais go go barais.

Lankytinos vietos
„Pėsčiųjų gatvė".
Aktyvaus poilsio mėgėjams aplink Patają yra 21 golfo laukai, kartingo trasa, nardymas aplinkinių salų pakrantėse ir daug tematinių parkų ir zoologijos sodų (gyvūnų fermų):

* Didžiojo Budos kalnas ir Vat Kaofrabato (Wat Khao Phra Bat) šventykla, bei apžvalgos aikštelė – 18 m aukščio Budos statula yra matoma iš bet kurios Patajos vietos;
* Dramblių ferma;
* Sriračo (Sriracha) tigrų zoologijos sodas;
* Krokodilų ferma;
* Gyvačių ferma;
* Nongnučio tropinis botanikos sodas – 25 km į pietryčius nuo Patajos;
* Milijonus metų skaičiuojantis akmenų parkas;
* Mini Siamas – parkas, kuriame eksponuojamos miniatiūrinės pačių žinomiausių architektūros paminklų kopijos;
* Šou – kabarė „TIFFANY" – spalvingais kostiumais ir dekoracijos išsiskiriantis muzikinis transvestitų šou;
* Vat Jansangvararamo (Wat Yansangwararam) šventykla–muziejus ir parkas – 30 km į pietryčius nuo Patajos esantis kinų vienuolynas-muziejus ir parkas (12°47′23.6″ š. pl. 100°57′30″ r. ilg.﻿ / ﻿12.789889°š. pl. 100.95833°r. ilg.﻿ / 12.789889; 100.95833).

Milijonus metų skaičiuojantis akmenų parkas.
* Išvykos į aplinkines salas.

Transportas
-----------

Automagistralės
1. Tailando greitkelis Nr 7 jungia Patają su Bankoko miesto aplinkkeliu.
2. Tailando greitkelis Nr 34 (Bang Na – Trat) nuo Bankoko priemiesčio Bangna (Bang Na) ties Bangpakongo upe įsilieja į Sukumvito greitkelį Nr 3 (Sukhumvit road), kuris kerta Patajos miestą ir toliau tęsiasi iki Trato.

Geležinkelis
Traukinys iš Hualumfongo (Hualumphong) geležinkelio stoties Bankoke kasdien vyksta į Patają. Patajos merijos planuose yra numatyta Patajoje, kaip ir Bankoke, pastatyti tris pakabintas metro linijas (Skytrain).

Autobusai
Iš Patajos Sukumvito autobusų stoties galima nuvykti į Bankoką (Šiaurinis (Morchit) ir Rytinis (Ekamai) autobusų terminalas), bei beveik į visus provincijos miestus ir Isano didžiuosius miestus.

Taksi
Patajoje egzistuoja tokia visuomeninio transporto rūšis, kaip songtaevas (maršrutinis atviras autobusiukas, kuris dar vadinamas ‘baht-buses’). Tai populiariausi miesto transporto priemonė Patajoje. Bilietas, bet kuriai reguliaraus maršruto atkarpai, kainuoja 10 THB. Trumpoms kelionėms galima pasinaudoti taksi–motociklais.

Patajos paplūdimys vakare.

Taip pat skaitykite
-------------------

* Nongnučio tropinis botanikos sodas

Išnašos
-------

1. ↑  *Pattaja (Pattaya, Pataja)*. Visuotinė lietuvių enciklopedija, T. XVII (On-Peri). – Vilnius: Mokslo ir enciklopedijų leidybos institutas, 2010. 636 psl.
2. ↑  Patajos istorija
3. ↑  Tailando turizmo valdyba. Archyvuota kopija 2011-07-27 iš Wayback Machine projekto.
4. ↑  Euromonitor International’s Top City Destination Ranking. Archyvuota kopija 2010-09-01 iš Wayback Machine projekto.
5. ↑  Patajos gyventojai
6. ↑  Patajos transportas Archyvuota kopija 2012-03-10 iš Wayback Machine projekto.
7. ↑  Tailando maršrutinis taksi Archyvuota kopija 2009-08-30 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Pataja** – vaizdinė ir garsinė medžiaga  |

* Oficiali interneto svetainė Archyvuota kopija 2006-12-05 iš Wayback Machine projekto. (taj. )
* Virtuali ekskursija miesto gatvėmis